CELEX: 32016R1346
Language: mt
Date: 2016-08-08 00:00:00
Title: Regolament ta' Implimentazzjoni tal-Kummissjoni (UE) 2016/1346 tat-8 ta' Awwissu 2016 li jestendi d-dazju anti-dumping definittiv impost mir-Regolament ta' Implimentazzjoni tal-Kunsill (UE) Nru 1008/2011, kif emendat mir-Regolament ta' Implimentazzjoni tal-Kunsill (UE) Nru 372/2013, dwar l-importazzjonijiet ta' pallet trucks tal-idejn u l-partijiet essenzjali tagħhom li joriġinaw mir-Repubblika tal-Poplu taċ-Ċina għal importazzjonijiet ta' pallet trucks tal-idejn kemm kemm immodifikati li joriġinaw mir-Repubblika tal-Poplu taċ-Ċina

9.8.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 214/1
            
         REGOLAMENT TA' IMPLIMENTAZZJONI TAL-KUMMISSJONI (UE) 2016/1346
   tat-8 ta' Awwissu 2016
   li jestendi d-dazju anti-dumping definittiv impost mir-Regolament ta' Implimentazzjoni tal-Kunsill (UE) Nru 1008/2011, kif emendat mir-Regolament ta' Implimentazzjoni tal-Kunsill (UE) Nru 372/2013, dwar l-importazzjonijiet ta' pallet trucks tal-idejn u l-partijiet essenzjali tagħhom li joriġinaw mir-Repubblika tal-Poplu taċ-Ċina għal importazzjonijiet ta' pallet trucks tal-idejn kemm kemm immodifikati li joriġinaw mir-Repubblika tal-Poplu taċ-Ċina
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) 2016/1036 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Unjoni Ewropea (1) (ir-“Regolament bażiku”), u b'mod partikolari l-Artikoli 13(3) u 14(5) tiegħu,
   Billi:
   1.   PROĊEDURA
   
   1.1.   Investigazzjonijiet preċedenti u miżuri eżistenti
   
   
               (1)
            
            
               F'Lulju 2005, permezz tar-Regolament (KE) Nru 1174/2005 (2), il-Kunsill impona dazju antidumping definittiv fuq importazzjonijiet ta' pallet trucks tal-idejn u l-partijiet essenzjali tagħhom li joriġinaw mir-Repubblika tal-Poplu taċ-Ċina (“ir-RPĊ”). Il-miżuri kkonsistew f'dazju antidumping ad valorem li jvarja bejn 7,6 % u 46,7 % (“il-miżuri oriġinali ta' antidumping”).
            
         
               (2)
            
            
               F'Lulju 2008, wara rieżami interim parzjali ex officio skont l-Artikolu 11(3) tar-Regolament bażiku, il-Kunsill iċċara l-kamp ta' applikazzjoni tal-miżuri u eskluda ċerti prodotti, high lifters, stackers, scissor lifts u trakkijiet tal-użin, li nstab li kienu distinti minn pallet trucks tal-idejn minħabba l-karatteristiċi tagħhom u funzjonijiet u użi finali speċifiċi, mill-miżuri ta' antidumping oriġinali (3).
            
         
               (3)
            
            
               F'Ġunju 2009, skont ir-Regolament (KE) Nru 499/2009 (4), il-Kunsill, wara investigazzjoni kontra l-evażjoni skont l-Artikolu 13 tar-Regolament bażiku, estenda d-dazju antidumping definittiv applikabbli 'għall-kumpaniji l-oħra kollha' impost mir-Regolament (KE) Nru 1174/2005 għal pallet trucks tal-idejn kunsinni mit-Tajlandja, kemm jekk ġew iddikjarati li joriġinaw mit-Tajlandja, kif ukoll jekk le.
            
         
               (4)
            
            
               F'Ottubru 2011, bir-Regolament ta' Implimentazzjoni (UE) Nru 1008/2011 (5), il-Kunsill impona dazju antidumping definittiv fuq importazzjonijiet ta' pallet trucks tal-idejn li joriġinaw mir-RPĊ wara rieżami tal-iskadenza skont l-Artikolu 11(2) tar-Regolament bażiku.
            
         
               (5)
            
            
               F'April 2013, ir-Regolament ta' Implimentazzjoni tal-Kunsill (UE) Nru 372/2013 (6) emenda r-Regolament ta' Implimentazzjoni tal-Kunsill (UE) Nru 1008/2011, wara rieżami interim skont l-Artikolu 11(3) tar-Regolament bażiku u impona rata ta' dazju ta' 70,8 % applikabbli għall-importazzjonijiet kollha fl-Unjoni ta' pallet trucks tal-idejn li joriġinaw fir-RPĊ.
            
         
               (6)
            
            
               F'Settembru 2014, il-Kummissjoni emendat ir-Regolament ta' Implimentazzjoni (UE) Nru 1008/2011 bir-Regolament ta' Implimentazzjoni tal-Kummissjoni (UE) Nru 946/2014 (7) wara rieżami ta' esportatur ġdid skont l-Artikolu 11(4) tar-Regolament bażiku, li jimponi rata' ta' dazju individwali ta' 54,1 % fuq importazzjonijiet ta' pallet trucks tal-idejn minn Ningbo Logitrans Handling Equipment Co.
            
         
               (7)
            
            
               Il-miżuri fis-seħħ huma dazju antidumping definittiv fuq importazzjonijiet ta' pallet trucks tal-idejn u l-partijiet essenzjali tagħhom li joriġinaw mir-RPĊ kif deskritt fil-premessi (5) u (6) aktar 'il fuq.
            
         1.2.   It-talba
   
   
               (8)
            
            
               Fl-4 ta' Novembru 2015, il-Kummissjoni rċeviet talba skont l-Artikoli 13(3) u 14(5) tar-Regolament bażiku biex tinvestiga l-evażjoni possibbli tal-miżuri fis-seħħ u tagħmel l-importazzjonijiet tal-prodott investigat soġġetti għar-reġistrazzjoni.
            
         
               (9)
            
            
               It-talba ġiet ippreżentata minn BT Products AS, Lifter SRL u PR Industrial SRL, produtturi tal-Unjoni ta' pallet trucks tal-idejn.
            
         1.3.   Il-prodott ikkonċernat u l-prodott investigat
   
   1.3.1.   Il-prodott ikkonċernat
   
   
               (10)
            
            
               Il-prodott ikkonċernat mill-evażjoni possibbli huwa pallet trucks tal-idejn u l-partijiet essenzjali tagħhom, jiġifieri x-xażi u s-sistemi idrawliċi, li joriġinaw mir-RPĊ, li bħalissa huma koperti mill-kodiċijiet NM ex 8427 90 00 u ex 8431 20 00 (il-kodiċijiet TARIC 8427900019 u 8431200019). Il-pallet trucks tal-idejn huma trakkijiet bir-roti li jirfdu d-dirgħajn forma ta' furketta għat-tqandil tal-pallets, iddisinjati biex jiġu mbuttati, miġbuda u mmexxija bl-idejn, fuq wiċċ lixx, livell u iebes, minn operatur pedonali bl-użu ta' laċċ artikulat. Il-pallet trucks tal-idejn huma ddisinjati biss biex jerfgħu tagħbija, billi jippumpjaw il-laċċ, għal għoli li jkun adegwat għall-ġarr u ma għandhom ebda funzjoni addizzjonali oħra jew użu ieħor bħal pereżempju (i) biex imexxu u jerfgħu t-tagħbijiet sabiex ipoġġuhom f'pożizzjoni ogħla jew sabiex jgħinu fil-ħżin ta' tagħbijiet (high lifters); (ii) biex jistivaw pallet wieħed fuq l-ieħor (stackers); (iii) biex jerfgħu it-tagħbija għal-livell li fih isir ix-xogħol (scissor lifts); jew (iv) biex jerfgħu u jiżnu t-tagħbijiet (weighing trucks).
            
         1.3.2.   Il-prodott li qed jiġi investigat
   
   
               (11)
            
            
               Il-prodott li qed jiġi investigat huwa l-istess bħal dak iddefinit fil-premessa preċedenti, iżda li jiġi ppreżentat waqt l-importazzjoni bl-hekk imsejħa “sistema ta' indikazzjoni tal-piż” li tikkonsisti f'mekkaniżmu tal-użin mhux integrat fix-xażi, li fil-preżent jaqa' taħt l-istess kodiċi NM bħall-prodott ikkonċernat iżda taħt kodiċijiet TARIC differenti (8427900030 u 8431200050) u joriġina mir-RPĊ.
            
         
               (12)
            
            
               Fl-istadju tal-bidu, il-marġni tal-iżball tas-sistema ta' indikazzjoni tal-użin ġiet iddefinita bħala daqs jew li taqbeż 1 % tat-tagħbija. Madankollu, l-investigazzjoni stabbiliet li l-eżattezza tas-sistema ta' indikazzjoni tal-użin mhijiex karatteristika essenzjali li tiddistingwi l-prodott taħt investigazzjoni minn pallet trucks tal-idejn. B'mod aktar speċifiku, kif ġie analizzat fil-premessi (54) sa (59) aktar 'l isfel, il-mekkaniżmu tal-użin tal-prodott taħt investigazzjoni ma jibdilx il-karatteristiċi essenzjali tal-prodott taħt investigazzjoni, bħall-istruttura u l-użu, sabiex jagħmlu differenti mill-prodott ikkonċernat.
            
         1.4.   Il-bidu
   
   
               (13)
            
            
               Wara li informat l-Istati membri, il-Kummissjoni, wara li ddeterminat li teżisti biżżejjed informazzjoni prima facie għall-bidu ta' investigazzjoni skont l-Artikoli 13(3) u 14(5) tar-Regolament bażiku, iddeċidiet li tinvestiga l-allegata evażjoni tal-miżuri eżistenti u li tagħmel l-importazzjonijiet tal-prodott taħt investigazzjoni suġġetti għal reġistrazzjoni.
            
         
               (14)
            
            
               L-investigazzjoni nbdiet permezz tar-Regolament ta' Implimentazzjoni tal-Kummissjoni (UE) 2015/2346 tal-15 ta' Diċembru 2015 (8) (“ir-Regolament tat-tnedija”).
            
         1.5.   L-investigazzjoni
   
   
               (15)
            
            
               Il-Kummissjoni nnotifikat uffiċjalment lill-awtoritajiet tar-RPĊ, lill-produtturi esportaturi f'dak il-pajjiż, lill-importaturi magħrufa fl-Unjoni li huma kkonċernati u lill-industrija tal-Unjoni dwar it-tnedija tal-investigazzjoni.
            
         
               (16)
            
            
               Il-kwestjonarji ntbagħtu lill-produtturi esportaturi fir-RPĊ u lill-importaturi magħrufa fl-Unjoni.
            
         
               (17)
            
            
               Il-partijiet interessati ngħataw l-opportunità li jressqu l-opinjonijiet tagħhom bil-miktub u li jitolbu smigħ skont iż-żmien stipulat fir-Regolament li jagħti bidu. Il-partijiet kollha kienu infurmati li nuqqas ta' kooperazzjoni jista' jwassal għall-applikazzjoni tal-Artikolu 18 tar-Regolament bażiku u għal sejbiet li jkunu bbażati fuq il-fatti disponibbli.
            
         
               (18)
            
            
               Produttur esportatur wieħed fir-RPĊ ppreżenta ruħu u pprovda kummenti iżda ma ppreżentax tweġiba għall-kwestjonarju intiż għall-produtturi esportaturi. Sussegwentement, instab li ma kkooperax (premessa (26) iktar 'l isfel).
            
         
               (19)
            
            
               Tliet importaturi ppreżentaw tweġiba għall-kwestjonarju lill-Kummissjoni.
            
         
               (20)
            
            
               Fornitur wieħed ta' sistemi ta' indikazzjoni tal-użin stabbiliti fl-Unjoni ressaq preżentazzjoni bil-miktub dwar l-opinjoni tiegħu dwar l-investigazzjoni.
            
         
               (21)
            
            
               Il-Kummissjoni għamlet żjajjar ta' verifika fl-uffiċċji tal-kumpaniji li ġejjin:
               
                           —
                        
                        
                           Produttur tal-Unjoni: P.R. Industrial s.r.l., 53031 Casole d'Elsa, Siena, l-Italja;
                        
                     
                           —
                        
                        
                           Importatur fl-Unjoni Hyster-Yale Nederland b.v., 6541 CN Nijmegen, in-Netherlands.
                        
                     
         1.6.   Il-perjodi ta' investigazzjoni u ta' rappurtar
   
   
               (22)
            
            
               Il-perjodu ta' investigazzjoni kopra l-perjodu mill-1 ta' Jannar 2011 sat-30 ta' Settembru 2015. Tul il-perjodu investigattiv, inġabret id-dejta li kellha tiġi investigata, fost l-oħrajn l-allegata bidla fix-xejra tal-kummerċ.
            
         
               (23)
            
            
               Inġabret dejta aktar dettaljata għall-perjodu tar-rapportar bejn l-1 ta' Ottubru 2014 u t-30 ta' Settembru 2015 sabiex jiġi eżaminat jekk l-importazzjonijiet humiex qegħdin jheddu l-effett rimedjali tal-miżuri ta' antidumping fis-seħħ u l-eżistenza tad-dumping, kif allegat.
            
         2.   IR-RIŻULTATI TAL-INVESTIGAZZJONI
   
   2.1.   Konsiderazzjoni ġenerali
   
   
               (24)
            
            
               Skont l-Artikolu 13(1) tar-Regolament bażiku, il-valutazzjoni tal-evażjoni possibbli saret billi ġie analizzat suċċessivament:
               
                           —
                        
                        
                           jekk kienx hemm tibdil fix-xejra tal-kummerċ bejn ir-RPĊ u l-Unjoni,
                        
                     
                           —
                        
                        
                           jekk din il-bidla nibtitx minn xi prattika, proċess jew ħidma li għalihom ma kienx hemm raġuni jew ġustifikazzjoni ekonomika suffiċjenti għajr l-impożizzjoni tal-miżuri antidumping fis-seħħ;
                        
                     
                           —
                        
                        
                           jekk kienx hemm evidenza ta' ħsara jew l-effetti rimedjali tal-miżuri antidumping fis-seħħ ġewx kompromessi f'termini tal-prezzijiet u/jew tal-kwantitajiet tal-prodott investigat,
                        
                     
                           —
                        
                        
                           u jekk kienx hemm evidenza ta' dumping fir-rigward tal-valuri normali li kienu stabbiliti preċedentement għall-prodott ikkonċernat
                        
                     
         2.2.   Kooperazzjoni
   
   
               (25)
            
            
               L-ebda wieħed mill-produtturi esportaturi stabbiliti fir-RPĊ ma kkoopera fl-investigazzjoni u ma talab eżenzjoni minn kull estenzjoni tal-miżuri fis-seħħ billi wieġeb għall-kwestjonarju mibgħut.
            
         
               (26)
            
            
               Madankollu, kif spjegat fil-premessa (18), Noblelift ippreżenta kummenti wara l-inizjazzjoni, iżda ma weġibx għall-kwestjonarju u nstab li ma kienx qed jikkoopera abbażi tal-Artikolu 18 tar-Regolament bażiku.
            
         
               (27)
            
            
               Il-Kummissjoni, għalhekk, ma kinitx f'pożizzjoni li tivverifika n-natura tal-evażjoni possibbli direttament fis-sors.
            
         
               (28)
            
            
               B'hekk, is-sejbiet relatati mal-valutazzjoni tal-evażjoni possibbli kif elenkat fil-premessa (24) kellhom isiru fuq il-bażi tal-fatti disponibbli skont l-Artikolu 18 tar-Regolament bażiku.
            
         
               (29)
            
            
               F'din il-perspettiva, is-sejbiet saru abbażi tal-informazzjoni miġbura minn importaturi li jikkooperaw, mill-istatistika ta' Eurostat u mit-talba. Il-kummenti ppreżentati mill-produttur esportatur li ppreżenta ruħu ġew ikkunsidrati wkoll, meta kien adegwat.
            
         2.3.   It-tibdil fix-xejra tal-kummerċ
   
   
               (30)
            
            
               Minħabba n-nuqqas ta' kooperazzjoni tal-produtturi esportaturi, il-volumi ta' importazzjoni ġew stabbiliti abbażi tal-istatistika tal-Eurostat u l-informazzjoni pprovduta mit-tliet importaturi li kkooperaw u l-applikanti.
            
         
               (31)
            
            
               Barra minn hekk, id-dejta użata għall-analizzar tat-tibdil fix-xejra tal-kummerċ hija bbażata fuq importazzjonijiet tat-trakkijiet kompluti. Il-miżuri antidumping fis-seħħ ikopru kemm il-pallet trucks tal-idejn, kif ukoll il-partijiet essenzjali tagħhom (jiġifieri xażi u idrawlika). Skont Eurostat, l-ammont ta' importazzjonijiet tal-hekk magħrufa partijiet essenzjali mir-RPĊ lejn l-Unjoni huwa negliġibbli jew xejn.
            
         
               (32)
            
            
               Finalment, il-kodiċi TARIC, li skont tagħha ġie importat il-prodott investigat, inkludiet ukoll importazzjonijiet ta' tipi oħra ta' trakkijiet, jiġifieri trakkijiet tal-użin, high lifters, stackers u scissor lifts li huma differenti mill-prodotti kkonċernat.
            
         
               (33)
            
            
               It-tabella aktar 'l isfel turi volumi ta' importazzjonijiet ta' pallet trucks tal-idejn u “trakkijiet oħra”, inkluż il-prodott investigat, abbażi ta' Eurostat tul il-perjodu ta' investigazzjoni.
               
                  Tabella 1
               
               
                           Importazzjonijiet lejn l-UE (Pcs)
                        
                        
                           2011
                        
                        
                           2012
                        
                        
                           2013
                        
                        
                           2014
                        
                        
                           Perjodu ta' Rapportar
                        
                     
                           Pallet Trucks tal-Idejn
                        
                        
                           573 400 
                        
                        
                           575 607 
                        
                        
                           236 340 
                        
                        
                           113 753 
                        
                        
                           96 115 
                        
                     
                           
                              indiċi
                           
                        
                        
                           
                              100
                           
                        
                        
                           
                              100
                           
                        
                        
                           
                              41
                           
                        
                        
                           
                              20
                           
                        
                        
                           
                              17
                           
                        
                     
                           Trucks oħrajn
                        
                        
                           231 949 
                        
                        
                           217 045 
                        
                        
                           161 542 
                        
                        
                           275 632 
                        
                        
                           355 844 
                        
                     
                           
                              indiċi
                           
                        
                        
                           
                              100
                           
                        
                        
                           
                              94
                           
                        
                        
                           
                              70
                           
                        
                        
                           
                              119
                           
                        
                        
                           
                              153
                           
                        
                     
                           
                              Sors: Eurostat
                        
                     
         
               (34)
            
            
               Fuq din il-bażi, l-importazzjonijiet ta' pallet trucks tal-idejn naqsu b'aktar minn 80 % matul il-perjodu ta' investigazzjoni. It-tnaqqis l-aktar sinifikanti seħħ bejn l-2012 u l-2013 (b'60 %) Din ix-xejra kompliet fis-snin li ġejjin, madankollu b'ammont anqas b'saħħtu.
            
         
               (35)
            
            
               It-tnaqqis fl-2013 seħħ wara l-konklużjoni tar-rieżami interim f'April 2013 imsemmi fil-premessa (5) aktar 'il fuq u li rriżulta f'żieda tad-dazju antidumping fuq pallet trucks tal-idejn mir-RPĊ għal dazju uniku fil-pajjiż kollu ta' 70,8 %.
            
         
               (36)
            
            
               B'kuntrast ma' dan, importazzjonijiet ta' “trakkijiet oħrajn” inkluż il-prodott investigat, żdiedu fl-2014 u fil-perjodu ta' rapportar b'aktar minn 50 % meta mqabbel mal-bidu tal-perjodu ta' investigazzjoni. Dan it-tibdil fix-xejra ta' kummerċ seħħ fil-maġġorparti tiegħu b'mod parallel mat-tnaqqis sinifikanti fl-importazzjonijiet ta' pallet trucks tal-idejn.
            
         
               (37)
            
            
               Għalkemm ma kienx possibbli li jiġu identifikati l-importazzjonijiet tal-prodott investigat abbażi ta' Eurostat, l-informazzjoni miġbura waqt l-investigazzjoni wriet indikazzjonijiet b'saħħithom li din iż-żieda ta' importazzjonijiet ta' “trakkijiet oħrajn” setgħet fil-fatt tiġi attribwita għal żieda fl-importazzjonijiet tal-prodott investigat.
            
         
               (38)
            
            
               L-ewwel nett, tnaqqis konsiderevoli fl-importazzjonijiet ta' pallet trucks tal-idejn u ż-żieda sostanzjali fl-importazzjonijiet ta' “trakkijiet oħrajn”, inkluż il-prodott investigat, ikkoinċidew ma' żieda sinifikanti f'dazju antidumping fl-2013.
            
         
               (39)
            
            
               It-tieni nett, l-applikanti pprovdew informazzjoni li ftit wara ż-żieda fid-dazju antidumping, ammont ta' importaturi ppreżentaw applikazzjonijiet lill-awtoritajiet doganali fil-Ġermanja u fir-Repubblika Ċeka għal Informazzjoni Vinkolanti dwar it-Tariffi fejn talbu li l-prodott investigat jaqa' fil-kodiċi TARIC ta' “trakkijiet oħrajn” mhux soġġett għal dazju antidumping. Il-preżentazzjoni ta' tali talbiet immedjatament wara ż-żieda fid-dazji antidumping tissuġġerixxi li huma saru biss sabiex jiġu evitati dazji antidumping aktar għoljin.
            
         
               (40)
            
            
               It-tielet nett, peress li l-istatistika ta' Eurostat ma tisseparax l-importazzjonijiet tal-prodott investigat, l-analiżi dwar il-bidla fix-xejra tal-kummerċ kienet ibbażata fuq l-informazzjoni pprovduta mit-tliet importaturi li kkoperaw.
            
         
               (41)
            
            
               It-tliet importaturi li kkooperaw irrappreżentaw bejn 2 % u 7 % tal-importazzjonijiet tal-prodott investigat u trakkijiet oħrajn meta mqabbel mat-total ta' “trakkijiet oħrajn” irreġistrat f'Eurostat u bejn 1 % u 6 % tat-total ta' importazzjonijiet ta' pallet trucks tal-idejn u ta' “trakkijiet oħrajn” tul il-perjodu ta' rapportar.
            
         
               (42)
            
            
               L-importazzjonijiet ta' dawn l-importaturi żviluppaw bil-mod li ġej matul il-perjodu ta' investigazzjoni:
               
                  Tabella 2
               
               
                           Importazzjonijiet ta' importaturi li kkooperaw mir-RPĊ (indiċi)
                        
                        
                           2011
                        
                        
                           2012
                        
                        
                           2013
                        
                        
                           2014
                        
                        
                           Perjodu ta' Rapportar
                        
                     
                           
                              Prodott Ikkonċernat
                           
                        
                        
                           
                              100
                           
                        
                        
                           
                              111
                           
                        
                        
                           
                              31
                           
                        
                        
                           
                              2
                           
                        
                        
                           
                              4
                           
                        
                     
                           
                              Prodott investigat
                           
                        
                        
                           
                              100
                           
                        
                        
                           
                              350
                           
                        
                        
                           
                              2 800 
                           
                        
                        
                           
                              97 133 
                           
                        
                        
                           
                              100 500 
                           
                        
                     
                           
                              Trakkijiet oħrajn
                           
                        
                        
                           
                              100
                           
                        
                        
                           
                              82
                           
                        
                        
                           
                              71
                           
                        
                        
                           
                              93
                           
                        
                        
                           
                              103
                           
                        
                     
                           
                              Sors: tweġiba għall-kwestjonarju tal-importaturi
                        
                     
         
               (43)
            
            
               L-informazzjoni pprovduta mill-importaturi li kkooperaw ikkonfermat li l-importaturi żiedu x-xiri tal-prodott investigat mir-RPĊ tul il-perjodu ta' investigazzjoni, filwaqt li l-importazzjonijiet ta' pallet trucks tal-idejn naqsu b'mod parallel. Filwaqt li l-importazzjonijiet tal-prodott investigat kienu diġà qed iseħħu fl-2011 u l-2012 wara l-estensjoni tal-miżuri abbażi tas-sejbiet tar-rieżami tal-iskadenza msemmi fil-premessa (4) aktar 'il fuq, huma żdiedu b'mod iktar sinifikanti fl-2013, wara ż-żieda tar-rata ta' dazju antidumping. L-aktar żieda konsiderevoli seħħet fl-2014 fejn l-importazzjonijiet laħqu livelli li marru ferm lil hinn mil-livell tal-2011 u komplew jiżdiedu aktar fil-perjodu ta' rapportar. B'mod parallel, l-importazzjonijiet tal-pallet trucks tal-idejn kważi sparixxew fl-2014 u fil-perjodu ta' investigazzjoni. Din l-istess xejra setgħet tiġi osservata f'Eurostat, fejn l-aktar żieda sinifikanti fl-importazzjonijiet ta' “trakkijiet oħrajn” seħħet ukoll fl-2014.
            
         
               (44)
            
            
               B'kuntrast ma' dan, il-volumi ta' importazzjonijiet ta' “trakkijiet oħrajn” li jeskludu l-prodott investigat inbidlu (bi 3 % tul il-perjodu ta' investigazzjoni) u l-livell ġenerali tagħhom f'unitajiet baqa' baxx ħafna meta mqabbel mal-importazzjonijiet tal-prodott investigat (il-premessa (33) aktar 'il fuq).
            
         
               (45)
            
            
               Ir-raba' nett, kif stabbilit skont il-premessi (52) sa (59) aktar 'l isfel, il-prodott investigat għandu l-istess karatteristiċi bażiċi u użi finali bħal pallet trucks tal-idejn u jistgħu jinbidlu, filwaqt li t-trakkijiet l-oħra kollha jintużaw għal finijiet differenti u li ma jistgħux jinbidlu ma' pallet trucks tal-idejn.
            
         
               (46)
            
            
               Fuq din il-bażi, ġie konkluż li ż-żieda fl-importazzjonijiet ta' “trakkijiet oħrajn” kif osservat f'Eurostat kienet minħabba ż-żieda fl-importazzjonijiet tal-prodott investigat. F'din il-perspettiva, iż-żieda fl-unitajiet tal-produzzjoni investigati li ġew importati ġew stmati li żdiedu b'madwar 110 000 unità abbażi tad-dejta tal-importazzjonijiet bejn l-2013 u l-2014, jiġifieri żieda ta' madwar 70 %, filwaqt li dawn komplew jiżdiedu bejn l-2014 u l-perjodu ta' rapportar b'aktar minn 80 000 unità, jiġifieri b'madwar 30 %. Fis-snin preċedenti tal-perjodu ta' investigazzjoni, ix-xejra tal-importazzjoni saħansitra kienet qed tonqos.
            
         
               (47)
            
            
               Fl-assenza ta' kull kooperazzjoni mill-produtturi esportaturi Ċiniżi, ġie konkluż li kien hemm tibdil fix-xejra tal-kummerċ fl-ambitu tat-tifsira tal-Artikolu 13(1) tar-Regolament bażiku.
            
         2.4.   In-natura tal-prattika ta' evażjoni
   
   
               (48)
            
            
               L-applikanti allegaw li l-prattika ta' evażjoni tikkonsisti fl-importazzjoni ta' prodotti kemm kemm immodifikati billi tiġi inkorporata sempliċiment “sistema ta' indikazzjoni tal-użin” mhux integrata fix-xażi li jkollha marġni ta' żball li jammonta għal 1 % tal-piż jew li jaqbeż dan l-ammont. Dawn il-prodotti huma ddikjarati b'mod żbaljat bħala trakkijiet tal-użin mal-importazzjoni.
            
         
               (49)
            
            
               L-applikanti argumentaw li l-prodott investigat huwa differenti minn trakkijiet tal-użin, peress li l-mekkaniżmu tal-użin tal-prodott investigat huwa ferm inqas sofistikat mill-mekkaniżmu ta' użin tat-trakkijiet tal-użin u ma jagħtix riżultati preċiżi. Huma komplew jargumentaw li l-istruttura taż-żewġ prodotti hija differenti b'mod sinifikanti.
            
         2.4.1.   Trakkijiet tal-użin
   
   
               (50)
            
            
               Skont il-kjarifika tal-kamp ta' applikazzjoni tal-miżuri li eskludew ċerti prodotti fosthom it-trakkijiet tal-użin imsemmija fil-premessa (2) aktar 'il fuq, l-investigazzjoni wriet li t-trakkijiet tal-użin għandhom skala tal-użin inkorporata fix-xażi, jiġifieri fil-frieket. Għalhekk, it-tagħmir tal-użin ta' trakk tal-użin jikkonsisti f'sensuri ta' piż bi preċiżjoni għolja (jew ċelloli) imqiegħda fil-frieket. Il-frieket, għalhekk, huma magħmula minn żewġ partijiet. Is-sensuri huma mmuntati u ppożizzjonati fil-parti ta' isfel. Il-parti ta' fuq hi poġġuta fuq is-sensuri. Dan il-mekkaniżmu jippermetti l-kejl preċiż tal-piż imqiegħed fuq il-frieket.
            
         
               (51)
            
            
               It-tagħmir huwa fraġli u jitlob kalibrar perjodiku. B'kuntrast mal-prodott ikkonċernat u l-prodott investigat, is-sistema mhijiex iddisinjata għal irfigħ intensiv u biex jiġu mċaqalqa piżijiet għax it-tagħmir tal-iskala tal-użin jitħassar. Barra minn hekk, differenti mill-prodott ikkonċernat u mill-prodott investigat, l-użu ta' trakkijiet tal-użin jitlob taħriġ speċifiku.
            
         2.4.2.   Prodott li qed jiġi investigat
   
   
               (52)
            
            
               L-investigazzjoni stabbiliet li l-prodott investigat għandu essenzjalment l-istess struttura u l-istess użu bħal pallet trucks tal-idejn, li huma ddefiniti bħala trakkijiet bir-roti li jirfdu d-dirgħajn forma ta' furketta għat-tqandil tal-pallets, iddisinjati biex jiġu mbuttati, miġbuda u mmexxija bl-idejn, fuq wiċċ lixx, livell u iebes, minn operatur pedonali bl-użu ta' laċċ artikulat. Dawn it-trakkijiet huma ddisinjati biex jerfgħu piż, billi jippumpjaw il-laċċ għal għoli suffiċjenti għat-trasport.
            
         
               (53)
            
            
               Il-prodott investigat huma mgħammar b'mod addizzjonali b'tagħmir tal-użin (mekkaniku jew elettroniku). Madankollu, dan it-tagħmir mhuwiex inkorporat fix-xażi u l-frieket jikkonsistu biss f'parti waħda, eżattament bħall-prodott ikkonċentrat. Minflok, it-tagħmir ta użin jiġu mmuntat direttament fuq l-istruttura tal-pallet truck tal-idejn u jista' sussegwentement jitneħħa mingħajr tibdil fl-istruttura u l-użu tal-pallet trucks tal-idejn. Mingħajr it-tagħmir tal-użin, il-prodott investigat ma jistax jingħaraf minn pallet trucks tal-idejn u jintuża għall-istess finijiet bħal pallet trucks tal-idejn.
            
         
               (54)
            
            
               Min-naħa l-oħra, it-tagħmir tal-użin tal-prodott investigat jipprovdi biss indikazzjoni approssimattiva tal-piż b'marġni ta' żball sostanzjali f'xi każijiet. L-investigazzjoni żvelat li kuntrarju għal dak li ġie allegat fl-istadju tal-bidu, il-preċiżjoni tat-tagħmir tal-użin ma tikkostitwixxix karatteristika essenzjali tal-prodott investigat meta mqabbel mal-prodott ikkonċernat. Anki b'sistema ta' indikazzjoni tal-użin preċiża, il-prodott investigat għandu l-istess karatteristiċi bħal pallet trucks tal-idejn, jiġifieri l-istruttura u l-użu.
            
         
               (55)
            
            
               Dan ivarja mill-karatteristiċi ewlenin tat-trakkijiet tal-użin li, kif spjegat hawn fuq, għandhom tagħmir tal-użin sofistikat u li jiswa ħafna flus integrat fix-xażi (jiġifieri l-frieket) li jitlob ukoll struttura ta' furketta differenti. It-tagħmir tal-użin tat-trakkijiet tal-użin ma jistax jitneħħa u jipprovdi valuri preċiżi u eżatti. It-teknoloġija u l-proċessi tal-produzzjoni tat-trakkijiet huma fundamentalment differenti minn dawk tal-prodott investigat.
            
         
               (56)
            
            
               Matul l-investigazzjoni, ġew identifikati żewġ tipi ta' tagħmir tal-użin differenti, dawk mekkaniċi u elettroniċi. It-tagħmir ta' użin elettroniku differenti jidher li huwa aktar preċiż fl-indikazzjoni tal-piż mit-tagħmir ta' użin mekkaniku.
            
         
               (57)
            
            
               Il-produttur esportatur li ppreżenta l-kummenti wara l-bidu argumenta li l-pallet trucks tal-idejn esportati minnu ġew iffittjati b'mekkaniżmu tal-użin elettroniku bi privattiva integrat fix-xażi. Il-mekkaniżmu tal-użin kellu allegatament “preċiżjoni ta' użin tajba” u ssodisfa r-rekwiżiti tal-konsumaturi. It-tieni nett, dan il-produttur esportatur argumenta li d-definizzjoni tal-preċiżjoni tal-piż fl-istadju tal-bidu, jiġifieri “marġni ta' żball daqs jew li jaqbeż 1 % tal-piż”, mhijiex adegwata peress li tirreferi biss għal “piż” filwaqt li l-preċiżjoni tal-piż tista' tinkiseb biss permezz ta' piżijiet ta' mill-anqas 100 kg.
            
         
               (58)
            
            
               Abbażi ta' dan, il-produttur esportatur argumenta li d-definizzjoni tal-prodott investigat għandha tiġi emendata billi ssir referenza biss għal “mekkaniżmi tal-użin mekkaniċi” u biex jitneħħa l-valur limitu ta' 1 % mid-definizzjoni.
            
         
               (59)
            
            
               Madankollu, b'kuntrast għal dak li ġie sostnut, il-mekkaniżmu tal-użin ġie mmuntat biss fuq l-istruttura tal-pallet truck tal-idejn u b'hekk ma ġiex integrat fix-xażi, jiġifieri l-frieket. Il-mekkaniżmu tal-użin jista' jiġi kkumerċjalizzat b'mod separat. Filwaqt li t-tagħmir ta indikazzjoni aktar preċiża tal-piż minn tagħmir mekkaniku tal-użin, jibqa' l-fatt li l-istruttura tat-trakkijiet esportati minn din il-kumpanija hija l-istess bħal dik tal-pallet trucks tal-idejn. Ġie kkunsidrat, għalhekk, li dan it-tagħmir ma jibdilx il-karatteristiċi ewlenin tal-pallet trucks tal-idejn u jaqa' fl-ambitu tad-definizzjoni tal-prodott investigat.
            
         2.4.3.   Konklużjoni dwar l-eżistenza tal-prattika ta' evażjoni
   
   
               (60)
            
            
               L-investigazzjoni stabbiliet li l-prodott investigat huwa distingwibbli b'mod ċar minn trakkijiet tal-użin peress li ma għandux l-istess karatteristiċi bażiċi jew użu aħħari. Dawn ma humiex interkambjabbli.
            
         
               (61)
            
            
               B'kuntrast ma' dan, il-prodott investigat għandu l-istess karatteristiċi bażiċi u użu aħħari bħal pallet trucks tal-idejn. It-tagħmir tal-użin mehmuż miegħu ma jibdilx il-karatteristiċi tiegħu u f'xi każijiet jista' jitneħħa. Iż-żewġ prodotti huma użati essenzjalment għall-istess skop, jiġifieri li jerfgħu l-piżijiet għat-trasportazzjoni u l-funzjoni li jindikaw il-piż ma nstabitx li hija karatteristika essenzjali.
            
         
               (62)
            
            
               Jista' jiġi konkluż, għalhekk, li l-prattika ta' evażjoni tikkonsisti fl-importazzjoni tal-prodott investigat.
            
         2.5.   Il-motivazzjoni insuffiċjenti jew il-ġustifikazzjoni ekonomika
   
   
               (63)
            
            
               Kif imsemmi aktar 'il fuq fil-premessi (34) sa (46), il-prattika żdiedet b'mod sinifikanti wara l-impożizzjoni ta' rata ta' dazju aktar għolja fl-2013. Peress li l-prodott investigat u l-pallet trucks tal-idejn ġew ikkunsidrati interkambjabbli, din il-prattika ma għandha ebda ġustifikazzjoni ekonomika apparenti għajr mill-evażjoni tad-dazju antidumping.
            
         
               (64)
            
            
               L-applikanti pprovdew indikazzjonijiet li l-uniku skop tal-importazzjonijiet tal-prodott investigat kien li jiġu evitati d-dazji. Dawn l-indikazzjonijiet irreferew għall-fatt li esportatur wieħed offra l-prodott investigat f'fuljett bħala “ħieles minn dazju antidumping” jew produttur esportatur ieħor irrakkomanda li jitneħħa t-tagħmir tal-użin wara l-importazzjoni.
            
         
               (65)
            
            
               Il-produttur esportatur li talab li tinbidel id-definizzjoni tal-prodott investigat kif spjegat fil-premessa (58) argumenta wkoll li t-tip ta' prodott esportat minnu ġie żviluppat u esportat qabel iż-żieda fid-dazju antidumping u li ma kellu ebda inċentiva li jevita d-dazju. Il-produttur esportatur iddikjara wkoll li l-esportazzjonijiet tat-tip ta' prodott esportat minnu jirrappreżentaw biss parti żgħira mill-esportazzjonijiet totali tal-prodott investigat iżda ma appoġġa dawn il-pretensjonijiet b'ebda evidenza, peress li ma pprovda ebda tweġiba għall-kwestjonarju u għalhekk ma kienx possibbli li jiġu stabbiliti u verifikati l-kwantitajiet ta' esportazzjonijiet u d-dati ta' dawn l-esportazzjonijiet.
            
         
               (66)
            
            
               Abbażi tal-informazzjoni disponibbli mill-importaturi li kkooperaw, wieħed jista' jara li l-importazzjonijiet tal-prodott investigat bdew qabel l-2013. Madankollu, żieda sinifikanti seħħet biss wara ż-żieda fid-dazju antidumping fl-2013. Jista' jiġi kkunsidrat, għalhekk, li l-bidla fix-xejra ta' kummerċ seħħet biss wara l-2013. Għal dan it-tibdil fix-xejra tal-kummerċ, ma kien hemm ebda ġustifikazzjoni ekonomika apparenti lil hinn mill-impożizzjoni tad-dazju.
            
         
               (67)
            
            
               Importatur wieħed ta' pallet trucks tal-idejn u tal-prodott investigat u fornitur wieħed ta' sistemi ta' indikazzjoni tal-piż użati fil-prodott investigat iddikjaraw li hemm suq għal trakkijiet mgħammra b'din it-tip ta' sistema ta' indikazzjoni tal-piż b'anqas preċiżjoni, bħal fil-każ ta' ċertu applikazzjonijiet speċifiċi, (jiġifieri l-iċċekkjar tal-piż ta' materjali tal-iskart, il-prevenzjoni ta' piż żejjed ta' trakkijiet tal-merkanzija, bejjiegħa bl-ingrossa f'ċertu setturi ta' attivitajiet) u fejn stima sempliċi tat-total tal-piż tkun biżżejjed.
            
         
               (68)
            
            
               Il-fatt li l-importazzjonijiet tal-prodott investigat beda biss wara ż-żieda tad-dazju antidumping u li, fl-istess ħin, l-importazzjonijiet ta' pallet trucks tal-idejn naqsu b'mod konsiderevoli u kważi sparixxew fil-perjodu ta' rapportar, juri li l-importazzjonijiet tal-prodott investigat ma jaqdux suq ġdid, iżda filfatt issostitwixxew il-maġġoranza ta' importazzjonijiet ta' pallet trucks tal-idejn. Il-koinċidenza fiż-żmien maż-żieda fid-dazju antidumping turi li l-għan taż-żieda fl-importazzjonijiet tal-prodott investigat kienet fil-fatt li jiġi evitat id-dazju antidumping. Għaldaqstant, dan l-argument kellu jiġi rifjutat.
            
         2.6.   L-imminar tal-effett rimedjali tad-dazju f'termini ta' prezz u/jew il-kwantitajiet tal-prodott simili
   
   
               (69)
            
            
               Kif spjegat fil-premessa (46), ġie stmat li l-importazzjonijiet tal-prodotti investigati żdiedu b'madwar 110 000 unità bejn l-2013 u l-2014, jiġifieri żieda ta' madwar 70 %; huma komplew jiżdiedu bejn l-2014 u l-perjodu ta' rapportar b'aktar minn 80 000 unità, jiġifieri b'madwar 30 %. Dawn iż-żidiet ġew ikkunsidrati sinifikanti. Huma rrappreżentaw b'kollox madwar 42 % tat-total tat-trakkijiet importati waqt il-perjodu ta' rapportar. Barra minn hekk, fl-2011 “trakkijiet oħra” rrappreżentaw, madwar 30 % tat-total ta' trakkijiet importati mir-RPĊ filwaqt li dan il-proporzjon żdied għal madwar 79 % tul il-perjodu ta' rapportar.
            
         
               (70)
            
            
               Sabiex jiġi ddeterminat jekk l-effetti rimedjali tad-dazju ġewx limitati f'termini ta' prezzijiet, skont l-Artikolu 13(1) tar-Regolament bażiku, ġie stabbilit jekk il-prezzijiet tal-importazzjoni tal-prodott investigat kienux qed iwaqqgħu il-prezz li ma jikkawżax dannu tal-industrija tal-Unjoni kif stabbilit f'investigazzjonijiet preċedenti. Fil-qafas tal-aħħar rieżami ta' skadenza konkluż fl-2011 imsemmi fil-premessa (4) aktar 'il fuq, il-prezz li ma jikkawżax dannu ġie kkalkolat mill-ġdid meta mqabbel mal-investigazzjoni oriġinali. Dan il-prezz intuża fit-tqabbil mal-prezz medju ponderat ta' esportazzjoni mir-RPĊ tul il-perjodu ta' rapportar, fejn dan tal-aħħar ġie ddeterminat abbażi tal-informazzjoni ppreżentata mill-importaturi li kkooperaw. Dan it-tqabbil wera twaqqigħ sinifikanti fil-prezz tul il-perjodu ta' rapportar.
            
         
               (71)
            
            
               Minħabba dan ta' hawn fuq, u meta wieħed jikkonsidra l-volumi ta' importazzjoni sinifikanti tal-prodott investigat li ġew stmati tul il-perjodu ta' rapportar, ġie konkluż li l-effetti rimedjali tal-miżuri fis-seħħ qed jiġu mhedda kemm f'termini ta' kwantitajiet, kif ukoll ta' prezzijiet.
            
         2.7.   L-evidenza ta' dumping fir-rigward tal-valur normali li kien stabbilit preċedentement
   
   
               (72)
            
            
               Il-valur normali tal-prodott ikkonċernat ġie stabbilit l-aħħar fir-rieżami interim konkluż fl-2013 imsemmi fil-premessa (5) aktar 'il fuq.
            
         
               (73)
            
            
               Sabiex jiġi stabbilit jekk id-dumping kienx jeżisti matul il-perjodu ta' rapportar, il-prezzijiet ta' importazzjoni medji tal-prodott investigat mill-importaturi li kkooperaw ġew imqabbla mal-valur normali tal-prodott ikkonċernat stabbilit fir-rieżami interim.
            
         
               (74)
            
            
               Il-prezzijiet ta' importazzjoni ġew aġġustati għal-livell ta' kif joħroġ mill-fabbrika abbażi tal-informazzjoni rċevuta mill-importaturi li kkooperaw. Il-prezzijiet tal-importazzjoni ġew aġġustati wkoll għad-differenzi fil-karatteristiċi fiżiċi, jiġifieri t-tagħmir tal-użin inkorporat fil-pallet trucks tal-idejn.
            
         
               (75)
            
            
               It-tqabbil wera dumping sinifikanti. L-eżistenza ta' dumping tidher b'mod ċar meta l-prezzijiet attwali ta' importazzjonijiet mir-RPĊ tal-prodott investigat jiġu mqabbla mal-valur normali li ġie stabbilit minn qabel kif mitlub skont l-Artikolu 13(1) tar-Regolament bażiku.
            
         3.   MIŻURI
   
   
               (76)
            
            
               Fid-dawl tas-sejbiet imsemmija qabel, ġie konkluż li d-dazju antidumping definittiv impost fuq pallet trucks tal-idejn li joriġinaw mir-RPĊ ġie evitat permezz ta' importazzjonijiet ta' pallet trucks tal-idejn kemm kemm modifikati li jinkorporaw sistema ta' indikazzjoni tal-piż mhux integrata fix-xażi (il-frieket) li joriġinaw mir-RPĊ.
            
         
               (77)
            
            
               Skont l-Artikolu 13(1) tar-Regolament bażiku, il-miżuri antidumping fis-seħħ fuq importazzjonijiet ta' pallet trucks tal-idejn li joriġinaw mir-RPĊ għandhom, għalhekk, jiġu estiżi għal importazzjonijiet ta' pallet trucks tal-idejn mgħammra b'“sistema ta' indikazzjoni tal-piż” li tikkonsisti minn mekkaniżmu tal-użin mhux integrat fix-xażi, li joriġinaw fir-RPĊ.
            
         
               (78)
            
            
               Skont l-Artikoli 13(3) u 14(5) tar-Regolament bażiku, li jistipulaw li kull miżura estiża għandha tapplika għall-importazzjonijiet li daħlu fl-Unjoni skont ir-reġistrazzjoni imposta mir-Regolament tat-tnedija, għandu jinġabar dazju antidumping fuq dawn l-importazzjonijiet fl-Unjoni ta' pallet trucks tal-idejn mgħammra b'“sistema ta' indikazzjoni tal-piż” li tikkonsisti f'mekkaniżmu tal-użin mhux integrat fix-xażi, li joriġinaw mir-RPĊ.
            
         4.   TALBIET GĦAL EŻENZJONI
   
   
               (79)
            
            
               Fl-assenza ta' talbiet mill-produtturi esportaturi Ċiniżi, ma ġiet mogħtija l-ebda eżenzjoni.
            
         5.   DIVULGAZZJONI
   
   
               (80)
            
            
               Il-partijiet kollha interessati ġew mgħarrfa bil-fatti u l-kunsiderazzjonijiet essenzjali li wasslu għall-konklużjonijiet imsemmija u ġew mistiedna biex jikkummentaw. Ma sar l-ebda kumment.
            
         
               (81)
            
            
               Il-miżuri stipulati f'dan ir-Regolament huma konformi mal-opinjoni tal-Kumitat stabbilit bl-Artikolu 15(1) tar-Regolament bażiku.
            
         ADOTTAT DAN IR-REGOLAMENT:
   Artikolu 1
   1.   Id-dazju antidumping definittiv impost mir-Regolament ta' Implimentazzjoni tal-Kunsill (UE) Nru 372/2013 fuq importazzjonijiet ta' pallet trucks tal-idejn u l-partijiet essenzjali tagħhom, jiġifieri xażi u idrawlika, li fil-preżent jaqgħu fl-ambitu tal-kodiċijiet NM ex 8427 90 00 (il-kodiċijiet TARIC 8427900011 u 8427900019) u ex 8431 20 00 (il-kodiċijiet TARIC 8431200011 u 8431200019), li joriġinaw mir-Repubblika tal-Poplu taċ-Ċina huwa estiż għall-istess prodott iżda ppreżentat mal-importazzjoni b'hekk imsejħa “sistema ta' indikazzjoni tal-piż” li tikkonsisti minn mekkaniżmu tal-użin mhux integrat fix-xażi, li fil-preżent jaqgħu taħt il-kodiċijiet TARIC 8427900030 u 8431200050.
   2.   Id-dazju estiż permezz tal-paragrafu 1 ta' dan l-Artikolu għandu jinġabar fuq l-importazzjonijiet fl-Unjoni tal-pallet trucks tal-idejn u l-partijiet essenzjali tagħhom, jiġifieri x-xażi u l-idrawlika, irreġistrati skont l-Artikolu 2 tar-Regolament ta' Implimentazzjoni (UE) 2015/2346 u l-Artikoli 13(3) u 14(5) tar-Regolament (UE) 2016/1036.
   3.   Sakemm ma jkunx speċifikat mod ieħor, japplikaw id-dispożizzjonijiet fis-seħħ dwar id-dazji doganali.
   Artikolu 2
   1.   It-talbiet għall-eżenzjoni mid-dazju, estiżi permezz tal-Artikolu 1, isiru bil-miktub f'waħda mil-lingwi uffiċjali tal-Unjoni Ewropea u jridu jkunu ffirmati minn persuna awtorizzata li tirrappreżenta lill-entità li qed titlob l-eżenzjoni. It-talba trid tintbagħat fl-indirizz li ġej:
   
               European Commission
            
         
               Directorate-General for Trade
            
         
               Directorate H
            
         
               Office: CHAR 04/039
            
         
               1049 Bruxelles/Brussel
            
         
               BELGIQUE/BELGIË
            
         2.   F'konformità mal-Artikolu 13(4) tar-Regolament (UE) 2016/1036, il-Kummissjoni tista' tawtorizza b'deċiżjoni l-eżenzjoni ta' importazzjonijiet mill-kumpaniji li ma jevadux il-miżuri antidumping imposti mir-Regolament ta' Implimentazzjoni (UE) Nru 372/2013, mid-dazju estiż permezz tal-Artikolu 1 ta' dan ir-Regolament.
   Artikolu 3
   L-awtoritajiet doganali huma ordnati li ma jkomplux bir-reġistrazzjoni tal-importazzjonijiet stabbilita skont l-Artikolu 2 tar-Regolament (UE) 2015/2346.
   Artikolu 4
   Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-8 ta' Awwissu 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  Ir-Regolament tal-Kunsill (UE) 2016/1036 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Unjoni Ewropea (ĠU L 176, 30.6.2016, p. 21.)
   
      (2)  Ir-Regolament tal-Kunsill (KE) Nru 1174/2005 tat-18 ta' Lulju 2005 li jimponi dazju definittiv anti-dumping u jiġbor b'mod definittiv id-dazju proviżorju impost fuq importazzjonijiet ta' pallet trucks tal-idejn u l-partijiet essenzjali tagħhom li joriġinaw fir-Repubblika Popolari taċ-Ċina (ĠU L 189, 21.7.2005, p. 1.)
   
      (3)  Ir-Regolament tal-Kunsill (KE) Nru 684/2008 tas-17 ta' Lulju 2008 li jiċċara l-ambitu tal-miżuri antidumping imposti mir-Regolament tal-Kunsill (KE) Nru 1174/2005 fuq importazzjonijiet ta' pallet trucks tal-idejn u l-partijiet essenzjali tagħhom li joriġinaw mir-Repubblika Popolari taċ-Ċina (ĠU L 192, 19.7.2008, p. 1).
   
      (4)  Ir-Regolament tal-Kunsill (KE) Nru 499/2009 tal-11 ta' Ġunju 2009 li jestendi d-dazju definittiv anti-dumping impost bir-Regolament (KE) Nru 1174/2005 fuq l-importazzjonijiet tal-pallet trucks tal-idejn u l-partijiet essenzjali tagħhom li joriġinaw mir-Repubblika tal-Poplu taċ-Ċina għall-importazzjonijiet tal-istess prodott mibgħutin mit-Tajlandja, sew jekk dikjarati li joriġinaw mit-Tajlandja u sew jekk le (ĠU L 151, 16.6.2009, p. 1.)
   
      (5)  Ir-Regolament ta' Implimentazzjoni tal-Kunsill (UE) Nru 1008/2011 tal-10 ta' Ottubru 2011 li jimponi dazju anti-dumping definittiv fuq importazzjonijiet ta' pallet trucks tal-idejn u l-partijiet essenzjali tagħhom li joriġinaw mir-Repubblika Popolari taċ-Ċina kif estiż għal importazzjonijiet ta' pallet trucks tal-idejn u l-partijiet essenzjali tiegħu mibgħutin mit-Tajlandja, sew jekk dikjarati li joriġinaw mit-Tajlandja u sew jekk le, wara reviżjoni tal-iskadenza skont l-Artikolu 11(2) tar-Regolament (KE) Nru 1225/2009 (ĠU L 268, 13.10.2011, p. 1).
   
      (6)  Ir-Regolament ta' Implimentazzjoni tal-Kunsill (UE) Nru 372/2013 tat-22 ta' April 2013 li jemenda r-Regolament ta' Implimentazzjoni (UE) Nru 1008/2011 li jimponi dazju anti-dumping definittiv fuq importazzjonijiet ta' pallet trucks tal-idejn u l-partijiet essenzjali tagħhom li joriġinaw mir-Repubblika Popolari taċ-Ċina wara reviżjoni interim parzjali taħt l-Artikolu 11(3) tar-Regolament (KE) Nru 1225/2009 (ĠU L 112, 24.4.2013, p. 1).
   
      (7)  Ir-Regolament ta' Implimentazzjoni tal-Kummissjoni (UE) Nru 946/2014 tal-4 ta' Settembru 2014 li jemenda r-Regolament ta' Implimentazzjoni tal-Kunsill (UE) Nru 1008/2011 li jimponi dazju anti-dumping definittiv fuq importazzjonijiet ta' pallet trucks tal-idejn u l-partijiet essenzjali tagħhom li joriġinaw mir-Repubblika Popolari taċ-Ċina wara analiżi tal-“esportatur ġdid” skont l-Artikolu 11(4) tar-Regolament tal-Kunsill (KE) Nru 1225/2009 (ĠU L 265, 5.9.2014, p. 7).
   
      (8)  Ir-Regolament ta' Implimentazzjoni tal-Kummissjoni (UE) 2015/2346 tal-15 ta' Diċembru 2015 li jagħti bidu għal investigazzjoni dwar l-evażjoni possibbli ta' miżuri anti-dumping imposti mir-Regolament tal-Kunsill (UE) Nru 1008/2011, kif emendat mir-Regolament tal-Kunsill (UE) Nru 372/2013 dwar l-importazzjonijiet ta' pallet trucks tal-idejn u l-partijiet essenzjali tagħhom li joriġinaw mir-Repubblika Popolari taċ-Ċina permezz ta' importazzjonijiet ta' pallet trucks tal-idejn kemm kemm immodifikati li joriġinaw mir-Repubblika Popolari taċ-Ċina, u li jagħmel dawn l-importazzjonijiet suġġetti għar-reġistrazzjoni (ĠU L 330, 16.12.2015,p. 43.)